એમાં કોઇ શંકા નથી, કે સંગીત એ માનવ જાતની સૌથી શ્રેષ્ઠતમ શોધ છે. શબ્દ વિનાનું સંવાદ માધ્યમ એટલે સંગીત. જેનાથી માનવજાત તો પરસ્પર જોડાય જ છે, પણ સાથે સંગીતમાં આત્મા સાથે પણ ગાઢ નાતો જોડવાની ક્ષમતા છે. તમારો મ્યુઝિક ટેસ્ટ તમારા વિશે ઘણુ કહી જાય છે. એટલે સુધી કે તમને કેવા પ્રકારનુ સંગીત પસંદ છે તેનાથી તમારી લવ લાઇફ પણ છતી થાય છે. સંગીતનો પ્રભાવ જ કંઇક એવો છે જે કોઇ પણ ભેદભાવને ભૂંસી નાખે છે. સરહદો તોડીને અલગ અલગ સંસ્કૃતિ, ભાષા અને પરંપરા ધરાવતા લોકોને પણ સંગીતનો તાલ અને લય સાથે જોડી દે છે. દરેકના જીવનમાં એ ક્ષણ આવતી હોય છે જ્યારે તે સંગીતમાં ડોલવા લાગે. શબ્દની સીમા વગર માત્ર બીટ્સ, રીધમ કે તાલ પર નાચવા લાગે છે.